ถนนตากสิน

ถนนตากสิน หรือ ทางหลวงแผ่นดินหมายเลข 3493 สายคลองทราย – จันทบุรี  เป็นทางหลวงแผ่นดินในจังหวัดจันทบุรี เชื่อมต่อระหว่างถนนสุขุมวิท และถนนท่าแฉลบ ในอำเภอเมืองจันทบุรีและอำเภอท่าใหม่ จังหวัดจันทบุรี

 ประวัติ 
ถนนตากสิน เป็นถนนที่สร้างขึ้นโดยความต้องการของประชาชนในพื้นที่ ซึ่งมีการรวมตัวกันในรูปแบบของคณะกรรมการและมีการบริจาคที่ดินเพื่อสร้างเป็นสายทางของถนนตากสิน ซึ่งหนึ่งในคณะกรรมการและผู้ร่วมบริจาคที่ดินคือ นายประสิทธิ์ ธนพัฒนากุล บริจาคที่ดินตั้งแต่บริเวณป่ายางข้างโรงเรียนตากสินศึกษา ยาวไปจนถึงบริเวณแยกตากสินในปัจจุบัน ให้สร้างถนนความกว้าง 40 เมตร ขนาด 4 ช่องจราจรเชื่อมต่อระหว่างถนนสุขุมวิทและถนนพระยาตรังในระยะแรก

ถนนตากสิน แต่เดิมเคยใช้ชื่อว่า ถนนสมเด็จพระเจ้าตากสินมหาราช ระบุไว้บนแผนที่เขตเทศบาลเมืองจันทบุรี ไม่ระบุปีแผนพัฒนาท้องถิ่น (พ.ศ. 2566-2570) เทศบาลเมืองจันทบุรี. (chanmunic.go.th) ส่วนหลักฐานที่ระบุปีได้ปรากฏขึ้นครั้งแรกในเอกสารราชการเมื่อปี พ.ศ. 2534 บนผังเมืองรวมเมืองจันทบุรี จังหวัดจันทบุรีราชกิจจานุเบกษา. กฎกระทรวง ฉบับที่ 108 (พ.ศ. 2534) ออกตามความในพระราชบัญญัติการผังเมือง พ.ศ. 2518. ฉบับพิเศษ เล่ม 108 ตอน 232. 27 ธันวาคม 2534. หน้า 1-9 โดยกำหนดให้ถนนตากสินช่วงตั้งแต่ถนนสุขุมวิทถึงแยกตากสิน ถนนพระยาตรังป็นถนนแบบ จ1 เขตทางกว้าง 30 เมตร ขนาด 4 ช่องจราจร มีเกาะกลางกว้าง 4 เมตร และถนนช่วงตั้งแต่แยกตากสินถึงถนนท่าแฉลบเป็นถนนแบบ ข4 เขตทางกว้าง 20 เมตร ขนาด 2 ช่องจราจร เดินรถสวนทางกันleft|thumb|แยกตากสิน จุดตัดถนนพระยาตรังในปี พ.ศ. 2544 ได้มีการประกาศเวนคืนเนื้อที่จากกึ่งกลางเขตทางออกไปด้านข้างทั้งสองข้าง รวมเป็นความกว้าง 200 เมตรตลอดแนวเขตทาง เพื่อขยายเส้นทางของถนนตากสินให้รองรับการจราจรที่สูงขึ้น และอำนวยความสะดวกในการขนส่งในกิจการสาธารณูปโภค เมื่อวันที่ 30 พฤษภาคม พ.ศ. 2544ราชกิจจานุเบกษา. พระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงแผ่นดินหมายเลข 3493 สายแยกทางหลวงแผ่นดินหมายเลข 3 (คลองทราย) -ต่อทางของเทศบาลเมืองจันทบุรีควบคุม พ.ศ. 2544. เล่ม 118 ตอนที่ 34 ก, 30 พฤษภาคม 2544. หน้า 2-4 รวมถึงมีการประกาศกำหนดหมายเลขทางหลวงแผ่นดินให้กับถนนตากสินเป็นทางหลวงแผ่นดินหมายเลข 3493 เมื่อวันที่ 18 ธันวาคม พ.ศ. 2544ราชกิจจานุเบกษา. ประกาศกระทรวงคมนาคม เรื่อง ระบบหมายเลขทางหลวงพิเศษ ทางหลวงสัมปทาน และทางหลวงแผ่นดิน พ.ศ. 2544. เล่ม 118 ตอนพิเศษ 125 ง, 18 ธันวาคม 2544. หน้า 2

ในปี พ.ศ. 2565 แขวงทางหลวงจันทบุรี กรมทางหลวงได้ดำเนินการก่อสร้างขยายเขตทางจากเดิม 2 ช่องจราจร ขึ้นเป็น 4 ช่องจราจรแบบมีเกาะกลาง ตั้งแต่กิโลเมตรที่ 5+300 ถึงกิโลเมตรที่ 8+430 (ตั้งแต่ถนนพระยาตรัง ถึงถนนท่าแฉลบ) เพิ่อเชื่อมต่อกับแนวถนนของเทศบาลเมืองจันทบุรี ขนาด 6 ช่องจราจร

 รายละเอียดเส้นทาง 
ถนนตากสิน อยู่ในพื้นที่อำเภอเมืองจันทบุรี อำเภอท่าใหม่ จังหวัดจันทบุรี ประกอบไปด้วยถนนขนาด 4 ช่องจราจร และขนาด 2 ช่องจราจรสวนกัน ระยะทาง 8.770 กิโลเมตร พื้นผิวแอสฟัลต์คอนกรีต และพื้นผิวคอนกรีตเสริมแรงบริเวณทางแยก เป็นถนนที่เชื่อมต่อระหว่างถนนสุขุมวิท ตัดผ่านถนนพระยาตรัง และสิ้นสุดที่ถนนท่าแฉลบ (อดีตทางหลวงแผ่นดินหมายเลข 3146) มีความสำคัญในแง่ของการอำนวยความสะดวกให้กับประชาชนในการเดินทางสัญจรระหว่างถนนสุขุมวิท และเทศบาลเมืองจันทบุรี ในการขนส่งสินค้าต่าง ๆ เกี่ยวกับสาธารณูปโภค และเดินทางคมนาคมถึงกันthumb|ถนนตากสินช่วงเทศบาลเมืองจันทบุรีถนนตากสินเป็นหนึ่งในเส้นทางที่มีความเสี่ยงในการเกิดน้ำท่วม ในกรณีที่มีฝนตกหนัก บริเวณสะพานคลองน้ำใส ข้างสำนักงานการปฏิรูปที่ดินจังหวัดจันทบุรี เนื่องจากเป็นที่ลุ่มต่ำ โดยองค์การปกครองส่วนท้องถิ่นได้ดำเนินการขุดลอกเส้นทางระบายน้ำ เพื่อบรรเทาปัญหาดังกล่าวในฤดูฝนและฤดูน้ำหลาก
ถนนตากสิน อยู่ภายใต้การดูแลของ 2 หน่วยงาน คือ 

 กรมทางหลวง ตั้งแต่จุดเริ่มต้นสายทาง กิโลเมตร 0+000 จนข้ามสะพานข้ามคลองน้ำใส กิโลเมตรที่ 8+430 ระยะทาง 8.430 กิโลเมตรสำนักบริหารบำรุงทาง กรมทางหลวง. ระบบสารสนเทศโครงข่ายทางหลวง.
 เทศบาลเมืองจันทบุรี ตั้งแต่สะพานข้ามคลองน้ำใส กิโลเมตร 8+430 ไปจนถึงแยกบุญสม บรรจบถนนท่าแฉลบ กิโลเมตรที่ 8+770 กิโลเมตร ระยะทาง 0.340 กิโลเมตรป้ายโครงการก่อสร้าง เทศบาลเมืองจันทบุรี. โครงการปรับปรุงผิวจราจรถนนสายตากสิน (บริเวณหน้าสำนักงาน สปก.) พร้อมระบบไฟฟ้าแสงสว่าง ณ ถนนตากสิน ตำบลตลาด อำเภอเมืองจันทบุรี จังหวัดจันทบุรี.  ระยะเวลา วันเริ่มงาน 5 มิถุนายน 2561 วันสิ้นสุด 2 ตุลาคม 2561 (ข้อมูลจากกูเกิล สตรีตวิว)

 รายชื่อทางแยก 

 เขตการควบคุม 
ช่วงที่ตอนชื่อตอนหลัก กม.ระยะทาง (กม.)หมวดทางหลวงแขวงทางหลวงจังหวัด10100สายแยกทางหลวงแผ่นดินหมายเลข 3 (คลองทราย) – ต่อทางของเทศบาลเมืองจันทบุรีควบคุม0+000 - 8+4308.430หมวดทางหลวงบางกะจะแขวงทางหลวงจันทบุรีจันทบุรี2 -ถนนตากสิน (บริเวณหน้าสำนักงาน ส.ป.ก.) 8+430 - 8+770 0.340เทศบาลเมืองจันทบุรีจันทบุรีรวม2 ตอนควบคุมรวมระยะทาง8.770 กม.

 สถานที่สำคัญ 
 สำนักงานการปฏิรูปที่ดินจังหวัดจันทบุรี
 สำนักงานตรวจบัญชีสหกรณ์จังหวัดจันทบุรี
 สำนักงานสาขาชั่งตวงวัดเขต 4-2 จันทบุรี
 สำนักงานเขตพื้นที่การศึกษาประถมศึกษาจันทบุรี เขต 1

 อ้างอิง 

 แหล่งข้อมูลอื่น 
 ระบบสารสนเทศโครงข่ายทางหลวง  กรมทางหลวง กระทรวงคมนาคม

หมวดหมู่:ทางหลวงแผ่นดิน
4-3493
หมวดหมู่:สถานที่ที่ตั้งชื่อตามพระนามของสมเด็จพระเจ้าตากสินมหาราช
หมวดหมู่:ถนนในอำเภอเมืองจันทบุรี